Sokrates+og+Descartes


 * Sokrates**

Sokrates var en gresk filosof som levde under Antikken, ca. 470 år før Kristus. Han ble oppvokst i en helt vanlig gresk familie, hvor moren hans var jordmor og faren var billedhugger. Han levde hele livet sitt i Athen, hvor han brukte mye av tiden sin på filosofiske tankeganger. Sokrates vandret ofte i gatene og på andre offentlige møteplasser hvor han delte sine filosofiske meninger og syn på livet. Det han ville oppnå ved å ha filosofiske samtaler var at han ville at folk skulle vite hva det var de egentlig trodde på.

Dette ble ikke godt likt av de greske myndighetene, og han ble arrestert og dømt til dødsstraff. Han holdt en forsvarstale, men han beklaget seg aldri for det han hadde gjort – han mente heller at staten Athen skyldte han en middag. Sokrates ble dømt til døden av athenske myndigheter og måtte selv tømme giftbegeret som avsluttet hans liv.

Sokrates mente at det finnes noe allmenngyldig og rett, og at hvert enkelt menneske måtte finne nettopp dette. Han ville få frem sannheten og stilte gjerne ubehagelige og nærgående spørsmål. Han latet gjerne som om han var dummere enn det han egentlig var. På denne måten fikk han andre mennesker til å svare på spørsmål han selv filosoferte rundt. Han brukte dialogenes makt. Han ville også at alle mennesker skulle finne sin plass i samfunnet og leve så godt de bare kunne. Han var ikke spesielt opptatt av naturfilosofiske lover, men mennesket og deres problemer. Sokrates trodde på et fornuftig liv. Ifølge Sokrates måtte man leve på følgende måte: “Dyd er kunnskap. Rett kunnskap fører til rett handling. Rett handling fører til lykke.” Dette er kjent som //Det sokratiske skjema.// Han var også opptatt av sannhetssøken, som går ut på mennesket som selvstendig tenker. Det var viktig å finne de 3 delene: Det rette (politikk), det sanne (etikk) og det skjønne (estetikk).

Sokrates skrev aldri noen tekster om livet sitt eller arbeidet sitt, så alt vi vet om han har vi fått vite ved hjelpe av tekster skrevet av hans elever, spesielt hans mest kjente elev, Platon. Selv om Sokrates ikke skrev noe selv, opptrer han ofte som hovedpersonen i Platons skrifter. På grunn av dette, kan vi aldri vite om det vi vet om Sokrates faktisk er sant, eller om det er mer eller mindre en oppdiktet person av Platon.


 * René Descartes**

Descartes var en fransk filosof og matematiker. Han ble født i 1596 i Touraine i Frankrike. Han regnes som grunnleggeren av filosofi og var en av verdens første filosofer og matematikere. I sine yngre dager drev han med fekting, ridning og festing i Paris. Han trakk seg etter hvert tilbake fra denne livsstilen og begynte å studere matematikk og filosofi. Han flyttet til Holland hvor han fortsatte med studiene sine. Det var et godt klima for fri tenkning. Han ble senere invitert av filosofiinteresserte dronning Kristina av Sverige, til å være hennes personlige hoff-filosof. Descartes døde av lungebetennelse i en alder av 54 år.




 * Læren til Descartes**

Descartes var svært opptatt av metafysikk. Metafysikk er den grenen av filosofien som stiller de mest grunnleggende spørsmål. Den kan defineres som læren om tilværelsens grunner og prinsipper, og studerer virkelighetens fundamentale natur. Ved siden av metafysikken var Descartes interessert i erkjennelsesteoretiske spørsmål om menneskets forhold til verden. Han levde i en tid hvor det var mye usikkerhet, om blant annet jorden var universets sentrum eller om sola var universets sentrum. Så, han prøvde ut en ny metode for filosofisk tenkning. Han mente at det var best å tvile på alt, og på den måten kunne han ta skritt for skritt og komme frem til ting man ikke kunne tvile på. Han brukte rett og slett en type elimineringsmetode. Dette ble kalt // Den grunnleggende tvilen. //